jkorsvik/nowiki_second_scrape_merged huggingface dataset:
Spilluka i Arendal

Spilluka i Arendal er en spillfestival som går av stabelen på Kilden aktivitetssenter i vinterferien hvert år, første gang i 2001.
Kjerneaktivitetene er åpen spillkafé hele uka og turneringer i ulike brettspill og kortspill. Hvert år kåres det bl.a. en Sørlandsmester i spill.
Spilluka arrangeres av kulturnettverket i Arendal kommune. Uka ble grunnlagt for å gi et tilbud til alle som er uten fritidstilbud i vinterferien og for å slå et slag for de gode, gamle brettspillene.  Her kan folk samles, ha det sosialt og bli kjent rundt spillebordene, samtidig som konkurranseinstinktet får utløp.
Programmet kan variere litt fra år til år, men spill som Carcassonne, Dominion, Magic:The Gathering, Monopol, Othello, Risk, Rummikub, Settlers fra Catan, Sjakk, Stratego og Ticket to Ride står som regel på programmet.
Hovedmålgruppa er barn og ungdom fra 10-18 år, men voksne er også velkomne til å delta.  


== Eksterne lenker ==
Spillukas hjemmeside
Duftkjertel

Duftkjertel er en kjertel (glandula) som gir fra seg et luktstoff. Duftkjertler kan sitte ulike steder på kroppen til et dyr og en rekke arter har slike duftkjertler, for eksempel hamstere (dverghamster har på magen, de fleste andre på hoftene), katter (i kinnene), navlesvin (bakerst på ryggen), grevling (under haleroten) og ulv (på oversiden av halen). Mest kjent for sine duftkjertler er allikevel stinkdyrene, som har to velutviklede duftkjertler (analkjertler) som kan sprute ut duftstoff i form av illeluktande tioler (merkaptaner) som en forsvarsmekanisme, og da spesielt butentiol og metyllbutantiol.
Antallet duftkjertler varierer, men som regel er det 1-2 kjertler. I de fleste tilfeller brukes duftkjertler til å avsette luktstoffer for å markere et revir. Lukten som avsettes er gjerne musklignende.
Wilhelm von Schwerin

Wilhelm Johan Ludvig von Schwerin (født 2. desember 1792, død 27. september 1808) var en svensk greve og underlöjtnant (fenrik) ved Svea artilleriregemente. 
Wilhelm von Schwerin var sønn av presten og riksdagsmannen Fredrik Bogislaus von Schwerin (1764–1834). 
Wilhelm von Schwerin var med blant de troppene som av general Eberhard von Vegesack ble landsatt ved Kristinestad i august 1808 som forsterkning til de svenske troppene i finskekrigen. Til tross for sin unge alder (15 år) deltok von Schwerin fremgangsrikt i slaget ved Ömossa i samband med Upplands regemente. 
I den neste kampen von Schwerin deltok i, slaget ved Oravais, viste han stor tapperhet og ble hardt skadet. Wilhelm von Schwerin døde av sine skader den 27. september 1808 i Kalajoki.
Ved Tärna folkhögskola i Sala kommune finnes en minnesten over Wilhelm von Schwerin. En portrettmedaljong av von Schwering er opphengt i sakristiet i Sala Kristina kirke.


== Eksterne lenker ==
Artikkel om slaget ved Omössa (svensk)
Diktet «Wilhelm von Schwerin», fra Fänrik Ståls sägner (svensk)
Joseph Ma Zhongmu

Joseph Ma Zhongmu, mongolsk: Tegusbeleg (født 1. november 1918 i Chengchuan i Kina, død 25. mars 2020
) var en katolsk undergrunnsbiskop i bispedømmet Ningxia i den autonome region Indre Mongolia i Folkerepublikken Kina. De kinesiske myndigheter anerkjente ham ikke som biskop, kun som prest i byen Chengchuan.


== Liv og virke ==


=== Bakgrunn ===
Joseph Ma Zhongmu studerte teologi i Datong i Shanxi.


=== Prest ===
Han ble presteviet 31. juli 1947. Ette noen få års videre studier ved det katolske Furen-universitetet (da i Beijing) virket hjan i sjelesorgen i Zhongwei og Hohhot.
Han måtte tåle tyve års forfølgelser før religionene ble gitt anledning til å gjenoppstarte sin virksomhet i 1980-årene. Han var fange i en straffarbeidsleir fra 1958 til 1969 som «kontrarevolusjonær»; hasn hadde nektet å slutte seg til Den kinesiske katolske patriotiske forening. Fra 1969 til 1979 var han arbeider ved et vanndepot. Han ble rehabilitert i 1979, og kunne i 1980 vende tilbake tiul den prestelige sjelesorg.


=== Biskop ===
Han ble hemmelig bispeviet 8. november 1983, som den første og eneste mongolske katolske biskop. Han bodde da i banneret (fylket) Otog Qianqi i ligaen Yimeng, hjemsted for om lag 400 katolikker – 300 mongoler og 300 hankinesere. Han oversatte breviaret fra kinesisk til mongolsk, likeså bibelske og andre religiøse bøker. Han oversatte også Missale Romanum til mongolsk, men dettersom ingen i Vatikanet kunne apråket, kunne de ikke tillate seg å approbere resultatet. Han trakk seg tilbake fra aktivt virke i 2005.
De mongolske katolikker i Otog Qianqi går tilbake til konverterte familier fra den belgiske C.I.C.M.-misjonæren pater Theophile Verbists virke i Indre Mongolia fra 1866 av.  
I byen Chengchuan (Boro Balgasun på mongolsk) i ligaen (prefekturet) Yimeng (Il Ju på mongolsk) bodde i 2008 hele 90 prosent, eller 7 000, av alle Indre Mongolias katolikker av mongolsk nasjonalitet.
Medregnet hankineserne bor det om lag 20 000 «undergrunnskatolikker» i det som i 1949 var bispedømmet Ningxia, som dekket deler av dagens Indre Mongolia, Ningxia Hui og Shaanxi. Senere er bispedømmene blitt unilateralt endret av den regjeringsgodkjente «åpne» kirke.
Ved bisklopens begravelse forhindret myndighetene deltakelse fra mer enn 15 katolikker, to prester og én biskop å delta.


== Referanser ==


== Litteratur ==
Patrick Taveirne: Han-Mongol Encounters and Missionary Endeavors: A History of Scheut in Ordos (Hetao), 1874-1911, Leuven University Press, 2004, ISBN 90-5867-365-0, s 238.
Opptøyene i Hellas 2008

Opptøyene i Hellas startet 6. desember 2008 da en gresk politivakt, Epaminondas Korkoneas (gresk: Επαμεινώνδας Κορκονέας), skjøt og drepte den 15 år gamle Alexandros Grigoropoulos (gresk: Αλέξανδρος Γρηγορόπουλος) i Exarcheia i Aten, etter at politiet og en gruppe av ungdommer kom i konflikt. Denne hendelsen resulterte i enorme demonstrasjoner over hele byen, med hundrevis av engasjerte demonstranter. Demonstrasjonene spredte seg til flere andre byer, inkludert Thessaloniki, Hellas' nest største by. 
Den 8. desember 2008 ble det også opptøyer og demonstrasjoner utenfor Hellas, blant annet på Kypros, i hovedstaden Nikosia og den vestlige byen Páfos.Avisen Kathimerini mente opptøyene var det verste Hellas har sett siden gjenopprettelsen av demokratiet i 1974.


== Bakgrunn ==
Ifølge vitner var den drepte, Alexandros Grigoropoulos, med på feiringen av en venns navnedag, og drapet ble gjennomført uten provokasjon. En amatørvideo viste ingen konflikt mellom ungdommer og politiet. Politiet uttalte at tenåringen ble drept i det de trodde det var et forsøk på å kaste en bombe mot et politikjøretøy, som var under beleiring av rundt 30 ungdommer.
Opptøyene spredte seg raskt til andre steder i Hellas, som blant annet Thessaloniki, Ioannina, Komotini, Patras, Tripoli, Volos, Trikala, Mytilene, Agrinio, Kavala, Korfu, Piraeus, Chania, Heraklion, Rhodos, Karditsa, Lamia, Stylida, Drama, Xanthi, Lagkadas, Kozani, Alexandroupoli og Larisa. Rundt 24 politimenn ble skadet, en alvorlig, og 31 butikker, 9 banker og 25 biler ble skadet eller brent. Befolkningen var i sjokk, etter tre dager med opptøyer og bråk, da spesielt i Aten, der demonstrantene blant annet satte fyr på juletreet foran nasjonalforsamlingen i den greske hovedstaden.


== Opptøyer ==

Etter en rolig periode i opptøyene morgenen 7. desember beveget demonstrantene seg til politiets hovedkvarter på Alexandras Avenue. Den rolige perioden varte ikke lenge før demonstranter begynte å kaste molotovcocktail mot politiet, og politiet svarte med tåregass. Under disse opptøyene ble flere butikker angrepet, mens et supermarked og et bilfirma ble satt i full fyr, ifølge politiet og vitner. Sammenstøt brøt også ut i nærheten av det greske parlamentet, med blant annet steinkasting mot politiet. Kjøretøyer som tilhører greske TV-stasjoner ble også skadet. En leilighet måtte evakueres som følge av brann. I mellomtiden fortsatte opptøyene i de tidligere nevnte greske byene. I Thessaloniki ble det gjort forsøk på å storme politistasjonen.
Protestantene har søkt tilflukt på universiteter ettersom politiet blir utestengt fra å gå inn i lokalene.


== Bestemmelse av retten ==
11. oktober ble Korkoneas funnet skyldig i overlagt drap mens politivakten han var sammen med ble funnet skyldig i medvirkning. Korkoneas ble dømt til livsvarig fengsel, mens den andre vakten ble dømt til ti år i fengsel.
.


== Referanser ==


== Eksterne lenker ==
(en) 2008 Greek riots – kategori av bilder, video eller lyd på Commons
Joseph Zhou Jishi

Joseph Zhou Jishi, C.M. (kinesisk: 周濟世 , pinyin: Zhōu Jìshì; født 23. januar 1892 i landsbyen Xiaoguangyang i fylket Gaocheng i Zhili i Kina, død 1972) var katolsk biskop av Baoding sør for Beijing, og senere erkebiskop av Nanchang i Jiangxi i Kina.Han ble medlem av lasaristenes prestekongregasjon i ung alder og ble presteviet i 1919 i Beijing. Han var filosofiprofessor ved seminaret i Beijing da han ble utnevnt til apostolisk vikar av Baoding den 2. august 1931. 18. juli 1946 ble han promovert til erkebispesetet Nanchang.Han satt fengslet i mange år etter kommunistenes maktovertakelse i 1949 og døde i 1972.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Kardinal Pietro La Fontaine (1860-1935) *1906
Kardinal Celso Benigno Luigi Costantini (1976-1958) *1921
Biskop Paul Léon Cornelius Montaigne, C.M. (1883-1962) *1925
Biskop Joseph Zhou Jishi (1892-1972) *1919


== Referanser ==
Slaget ved Ömossa

Slaget ved Ömossa var et slag under finskekrigen og fant sted ved Ömossa (finsk Metsälä) den 6. september mellom svenske og russiske styrker. De svenske styrkene vant trefningen og den unge svenske offiseren Wilhelm von Schwerin utmerket seg.


== Eksterne lenker ==
Artikkel om slaget ved Ömossa (svensk)
TKM

TKM kan referere til:

Tradisjonell kinesisk medisin
ISO 3166-1 alfa-3-koden til Turkmenistan
Formel TKM, britisk kategori for gokartracing
TKM, polsk forkortelse for Teraz, kurwa, my [ˈtɛras ˈkurva mɨ], en noe uanstendig frase brukt av politikere etter valgseier og som betyr «vår tur nå»
Tonnkilometer (tkm), enhet for transportarbeid (av gods) tilsvarende produktet av godsmengde og transportavstand, f.eks. 1000 kg⋅50 km=50000 kg⋅km=50 tkm
Tusentalls kilometer, uformell enhet brukt om kjørelengde (1 tkm tilsvarer én megameter, SI-symbol: Mm)
Toyota Kirloskar Motor, et samarbeid mellom Toyota og indiske Kirloskar Group om produksjon og salg av Toyotabiler i India
Remington Steele

Remington Steele var en amerikansk krim- og komiserie som gikk på NBC fra 1982 til 1987. Serien handlet om en hvitsnippforbryter som ble ansatt som etterforsker i et firma drevet av en kvinnelig privatetterforsker. Hovedrollene ble spilt av Stephanie Zimbalist og Pierce Brosnan. Serien ble skapt av Robert Butler og Michael Gleason.
Remington Steele var en kriminalserie med ingredienser som krim, ironi og romantisk komedie. Den hadde mange likhetstrekk med krimserien Bøllen og Blondinen, både når det gjaldt stil og handling. Glenn Gordon Caron var forøvrig produsent for begge seriene.
Den var lite kjent i Norge i sin samtid, men ble vist på TV3 fra 1988 til 1997. Inkludert repriser.


== Handling ==
Laura Holt (Stephanie Zimbalist) er en høyt utdannet og erfaren privatetterforsker som starter sitt eget detektivbyrå, kalt Laura Holt Investigations. Men hun oppdager raskt at nærmest ingen vil ansette en kvinnelig etterforsker. Dermed "finner hun opp" en imaginær sjef, kalt Remington Steele, og oppkaller firmaet etter ham. Firmaet blomstrer, men problemer oppstår når kundene vil møte sjefen. Så en dag dukker det opp en mystisk hvitsnippforbryter (Pierce Brosnan) som overtaler Holt til å utgi han for Steele. Og et partnerskap har begynt.
Mens Steele er kultivert, kjekk og sjarmerende, er Laura Holt smart, tøff og pen. Sammen løser de kompliserte mysterier. Steele (som vi aldri får vite bakgrunnen til) er ikke til stor hjelp i etterforskningen til å begynne med, men tar seg opp i løpet av serien. Som stor filmfan, bruker han ofte scener fra kjente kriminalfilmer når han utfører sine undersøkelser. Det oppstår ofte en liten flørt mellom de to.


== Om serien ==
Remington Steele hadde sin siste sesong 1985-1986, men mye grunnet oppmerksomheten rundt Pierce Brosnan, ble det påbegynt en ny sesong i 1987. Det ble med to episoder, der Steele og Holt løser internasjonale mysterier, og blir mer enn bare kollegaer.
I 1997 uttalte Brosnan i et intervju til Dagbladet at han ble skuffet da han fikk rollen i Remington Steele. «Da jeg flyttet til Los Angeles for fjorten år siden, håpet jeg å  jobbe med Francis Ford Coppola og Martin Scorsese – de virkelig gode regissørene – men så endte jeg i stedet opp med «Remington Steele» på TV. Det var skuffende, men på den tida var den rollen det eneste jeg ble tilbudt. Det ville vært dumt å si nei».


== I rollene ==
Stephanie Zimbalist ...  Laura Holt (94 episoder, 1982-1987)
Pierce Brosnan ...  Remington Steele (94 episoder, 1982-1987)
Doris Roberts ...  Mildred Krebs (72 episoder, 1983-1987)
James Read ...  Murphy Michaels (22 episoder, 1982-1983)
Janet DeMay ...  Bernice Foxe (22 episoder, 1982-1983)


== Referanser ==


== Eksterne lenker ==
(en) Remington Steele på Internet Movie Database 
(en) Remington Steele på AllMovie 
(en) Remington Steele på Rotten Tomatoes 
(en) Remington Steele på Metacritic 
Fanside
On the Way Up

On the Way Up er det 2. studioalbumet til Ann-Margret som ble gitt ut i 1962.


== Sporliste ==
Side A:

«Oh, Lonesome Me» (Don Gibson) - 2.35
«Slowly» (Otis Blackwell) - 2.05
«Fever» (John Davenport og Eddie Cooley) - 2.49
«What Do You Want From Me» (Mike Cain) - 2.29
«Heartbreak Hotel» (Mae Boren Axton, Tommy Durden og Elvis Presley) - 2.26
«I Just Don't Understand» (Marijohn Wilkin og Kent Westberry) - 2.37Side B:

«His Ring» (William Katz og Ruth Robets) - 2.20
«Could It Be?» (B. DeVorzon og Patti Furguson) - 2.10
«What Am I Supposed to Do» (Helen Carter) 2.45
«Let Me Go, Lover!» (Al Hill og Jeny Lou Carson) - 2.58
«Moon River» (Johnny Mercer og Henry Mancini) - 2.28
«My Last Date with You» (Floyd Carmer, Boudleaux Bryant og Skeeter Davis) - 2.37


== Kilder ==

(en) On the Way Up på Discogs
And Here She Is

And Here She Is er det første studioalbumet til Ann-Margret som ble gitt ut i 1961.


== Sporliste ==
Side A:

«Baby Won't You Please Come Home» (Charles Warfield og Clarence Williams) - 3.15
«Bye Bye Blues» (Fred Hamm, Dave Bennett, Bert Lown og Chauncey Gray) - 1.50
«Please Be Kind» (Sammy Chan og Saul Chaplin) - 2.45
«Chicago» (Fred Fisher) - 1.52
«Teach Me Tonight» (Sammy Chan og Gene DePaul) - 3.15
«More Than You Know» (Vincent Youmans, Billy Rose og Edward Eliscu) - 2.26Side B:

«Blame It on My Youth» (Edward Heyman og Oscar Levant) - 2.49
«Kansas City» (Mike Stoller og Jerry Leiber) - 3.23
«That's What I Like» (Bob Hilliard og Jule Styne) - 2.43
«I Should Care» (Axel Stordahl, Paul Weston og Sammy Cahn) - 2.52
«You're Nobody till Somebody Loves You» (Russ Morgan, Larry Stock og James Cavanaugh) - 2.53
«Lovie Joe» (Joe Jordan) - 2.51


== Eksterne lenker ==
(en) And Here She Is på Discogs
Pie in the Sky

Pie in the Sky var en britisk politiserie som ble sendt av BBC mellom 1994 og 1997. Den ble også sendt på Detektimen på NRK. Totalt ble det produsert 40 episoder, hver på 50 minutter.
Serien hadde Richard Griffiths i rollen som Henry Crabbe, en tidligere politimann som er sjefskokk i gourmetrestauranten «Pie in the Sky» i den fiktive landsbyen Middleton. Motstrebende må Crabbe ta opp igjen politiarbeidet når politiet trenger hans hjelp for å løse alvorlige forbrytelser.


== Skuespillere ==
I serie 1-4 får Crabbe hjelp av WPC (senere Detective Sargent) Sophia Cambridge, spilt av Bella Enahoro. I den siste serien er hun byttet ut med PC Ed Gurthie (Derren Litten) og WPC Jane Morton (Mary Woodvine, datter til skuespiller John Woodvine). I restauranten får Crabbe først hjelp av kjøkkensjefene Gary Palmer (Nick Lamont; 20 episoder) og Steve Turner (Joe Duttine; 21 episoder) – begge reformerte ekskriminelle – og kelneren John (Ashley Russel) og kelneren Linda (Alison McKenna). Sistnevnte ble senere skiftet ut med kelneren Nicola (Samantha Janus). eter at Nicola forlot serien ble hun byttet ut med Sally (Marsha Thomason). Andre som er med flere ganger gjennom hele serien er Leon Henderson (Nick Raggett), som leverer frukt og grønnskaer til restauranten.
The Vivacious One

The Vivacious One er det 3. studioalbumet til Ann-Margret som ble gitt ut i 1962.


== Sporliste ==
Side A:

«There'll Be Some Changes Made» (Billy Higgins og W. Benton Overstreet) - 2.07
«I Was Only Kidding» (Gerry Goffin og Carole King) - 2.37
«Make Love to Me» (William Norvas, Allan Copeland, Leon Rappolo, Paul Mares, Ben Pollack, George Brunies, Melville Stizel og Walter Melrose) - 2.49
«Tell Me, Tell Me» (Bob Merrill) - 2.22
«Please Don't Talk About Me When I'm Gone» (Sidney Clare og Sam Stempt) - 2.03
«C'est Si Bon (It's So Good)» (Andre Hornez og Henri Betti) - 3.07Side B:

«The Rock and Roll Waltz» (Dick Ware og Shorty Allen) - 2.41
«Jim Dandy» (Lincoln Chase) - 2.41
«Thirteen Men» (Dickie Thompson) - 2.42
«Senor Blues» (Horace Silver) - 2.56
«Inka Dinka Doo» (Jimmy Durante og Ben Ryan) - 2.00
«Begin the Beguine» (Cole Porter) - 3.22


== Eksterne lenker ==
(en) The Vivacious One på Discogs 
(en) The Vivacious One på MusicBrainz
Bachelors’ Paradise

Bachelors' Paradise er det 4. studioalbumet til Ann-Margret som ble gitt ut i 1963.


== Sporliste ==
Side A:

«Bachelor in Paradise» (Mack David og Henry Mancini) - 2.33
«I Wanna Be Loved» (Billy Rose, Edward Heyman og Johnny Green) - 2.47
«Something To Remember» (Bud Freeman og Leon Pober) - 2.29
«Paradise» (Nacio Herb Brown og Gordon Clifford) - 2.08
«Lovin' Spree» (Joan Javits og Phil Springer) - 2.55
«You Took Advantage of Me» (Lorenz Hart og Richard Rodgers) - 3.02Side B:

«Let Me Entertain You» (Stephen Sounheim og Jule Styne) - 2.24
«Never On Sunday» (Billy Towne og Manos Hadjidakis) - 2.45
«Romance In The Dark» (Lil Green og William Broonzy) - 2.34
«Call Me Darling» (Dorthy Dick, Bert Reisfield, Mart Fryberg og Rolf Martbot) - 2.59
«Hold Me» (Jack Little, David Oppenheim og Ira Schuster) - 3.14
«Mr. Wonderful» (Jerry Bock, Larry Holofeener og George Weiss) - 4.30


== Kilder ==

(en) Bachelors’ Paradise på Discogs
Beauty and the Beard

Beauty and the Beard er et studioalbum med Al Hirt og Ann-Margret som ble gitt ut i 1964. Albumet kom på 84.-plass på Billboard 200 lista i USA.


== Sporliste ==
Side A:

«Personality» (Johnny Bruke og Jimmy Van Heusen) - 3.14
«Tain't What You Do» (Sy Oliver og James Young) - 2.11
«Bill Bailey» (Hughie Cannon) - 3.15
«My Baby Just Cares for Me» (Gus Kahn og Walter Donaldson) - 2.08
«Everybody Loves My Baby (But My Baby Don't Love Nobody But Me)» (Jack Palmer og Spencer Williams) - 2.14
«Little Boy (Little Girl)» (Madeline Hyde og Francis Henry) - 2.12Side B:

«The Best Man» (Roy Alfred og Fred Wise) - 3.12
«Ma (He's Making Eyes At Me)» (Sidney Clare og Con Conrad) - 2.19
«Mutual Admiration Society» (Harold Karr og Matt Dubey) - 2.40
«Row, Row, Row» (William Jerome og James V. Monaco) - 2.21
«Baby, It's Cold Outside» (Frank Loesser) - 3.30
«Just Because» (Bob Shelton, Joe Shelton og Sydney Robin) - 2.40


== Musikere ==
Al Hirt - trompet
Garry Hirt - trombone
Pee Wee Spiltetera - klarinett
Eddy Miller - tenorsaksofon
Red Norve - vibrafon
Fred Crane - piano
Al Hendrickson - gitar
Lowell Miller - bass
Jimmy Zitano - trommer


== Eksterne lenker ==
(en) Beauty and the Beard på Discogs
Power Grid

Power Grid er et tysk strategi-brettspill designet av Friedemann Friese og utgitt av Rio Grande Games. Meningen med spillet er å forsyne flest mulig byer i USA eller Tyskland med strøm. For å gjøre dette må hver spiller bygge kraftverk og strømlinjer mellom byene. Hver spiller må også kjøpe drivstoff til kraftverkene sine. Kjøp av drivstoff og kraftverk er basert på auksjoner.


== Utvidelser ==
Etterhvert har det kommet rekke nye spillebrett, med kart over nye områder. Disse kartene gir spillerne nye utfordringer, ved at de ulike ressursene vektes noe annerledes. I tillegg har enkelte av kartene egne særegenheter som f.eks økt fokus på miljøvennlige alternativ i Benelux, og begrensninger på bruk av atomkraft i Polen. 
Til nå har disse utvidelsene blitt utgitt:

Italia/Frankrike
Benelux/Sentral-Europa
Korea/Kina
Brasil/Spania & PortugalDet er og blitt utgitt en ny kraftverkkortstokk, som erstatter den originale.


== Eksterne lenker ==
Om Power Grid på brettspill.no
Om Power Grid på boardgamegeek.com
Tilslørte bondepiker

Tilslørte bondepiker er en norsk, tradisjonell dessert. Den serveres gjerne i glass. I bunnen ligger et lag eplemos (eventuelt annet syltetøy), over det et lag røstede eller brunede brødsmuler med sukker eller knust sukkerkavring og på toppen fløtekrem.  Man kan gjerne legge flere lag. Desserten serveres så nylaget som mulig, før den blir bløt.


== Referanser ==


== Litteratur ==
S. Schmidt-Nielsen, Mat-leksikon: en oppslagsbok for mat og drikkevarer. Trondheim 1947
Chapelton

Chapelton er en landsby (village) i regionen South Lanarkshire i Skottland. Den ligger omtrent halvveis mellom Strathaven i sør og East Kilbride og Hamilton i nord.
Ved folketellingen i 2001 hadde Chapelton 759 innbyggere.
 
I 2006 ble folketallet estimert til 810 innbyggere.


== Referanser ==
Svínoyar kommuna

Svínoyar kommuna var en kommune på Færøyene. Den omfattet øya Svínoy, hvor samtlige bodde i bygda med samme navn. Et forslag om å innlemme kommunen i Klaksvíkar kommuna ble vedtatt 16. april 2008, og trådte i kraft fra 1. januar 2009. Svínoyar kommuna hadde ved innlemmelsen 40 innbyggere.
Extended Play Live

Extended Play Live er en konsert-EP fra det amerikanske bandet Mudcrutch, utgitt i november 2008 på Reprise Records. Det ble spilt inn under bandets 2008-turné. EP-en ble utgitt på både CD og vinyl.


== Sporliste ==
«The Wrong Thing to Do» (Tom Petty) – 4:47
«Bootleg Flyer» (Petty, Mike Campbell) – 4:02
«Crystal River» (Petty) – 15:01
«High School Confidential» (Ron Hargrave, Jerry Lee Lewis) – 4:02Spor 1 og 2 er innspilt 20. april 2008 på Ventura Theatre, Ventura, California.
Spor 3 er innspilt 28. april 2008 på Troubadour, West Hollywood, California.
Spor 4 er innspilt 2. mai 2008 på Troubadour, West Hollywood, California.


== Personell ==
Mike Campbell – gitar, mandolin
Tom Leadon – akustisk gitar, vokal, bakgrunnsvokal
Randall Marsh – trommer
Tom Petty – bass, vokal, bakgrunnsvokal
Benmont Tench – orgel, piano, vokal


== Eksterne lenker ==
(en) Extended Play Live på MusicBrainz 
Mudcrutch | Home - Offisiell nettside
Chirnside

Chirnside er en landsby (village) i regionen Scottish Borders i Skottland. Den ligger i området Berwickshire, mellom Berwick-upon-Tweed i øst og Duns i vest.
Ved folketellingen i 2001 hadde Chirnside 1 204 innbyggere.
 
I 2006 ble folketallet estimert til 1 180 innbyggere.
Filosofen David Hume kom fra Chirnside.


== Referanser ==
Clackmannan

Clackmannan (Skotsk gælisk: Clach Mhanainn) er en by (town) i regionen Clackmannanshire i Skottland. Byen var tidligere hovedsete i Skottlands minste grevskap, også kalt Clackmannan.

Ved folketellingen i 2001 hadde Clackmannan 3 450 innbyggere.
 
I 2006 ble folketallet estimert til 3 420 innbyggere.


== Referanser ==